Transformers Prime: Sötétségben

A **Sötétségben** a Transformers: Prime bevezető öt epizódja. Amerikában 2010. november 29. és 2010. december 3. között mutatta be a The Hub, magyarországon 2012. január 9. és 2012. január 13. között a Cartoon Network

## Cselekmény

Cliffjumper talál egy egész "veremnyi" energont. Habár párbeszédben kijelenti hogy sosem kell neki erősítés, később mégis erősítést kér, mivel egy egész álcasereggel kell szembenéznie. Végül súlyosan megsérül, Starscream elé viszik, aki leszúrja. Optimus és a többiek megérkeznek, de már túl későn. *„Ne engedjük, hogy a Cliffjumper elvesztése miatt érzett haragunk befolyásolja a döntésünket! Mától fogva mi öten vagyunk az utolsó autobotok a Földön. Tartozunk azzal magunknak, a Kibetron emlékének, a világegyetemben menedéket kereső autobot testvéreinknek, a humánoknak és persze az elesett bajtársunknak, hogy életben maradunk.”* Optimus beszéde után Arcee egy kalandos út során megismerkedik Jack-kel és Bumblebee Raffal. Az autobotok Miko-t is magukkal viszik, aki egy vicces beszéddel megismerkedik Bulkheaddal. Optimus elmondja, hogy kik ők: a Kibetronról jött autonóm robotlények és az éppen eltűnt Megatrontól és álcáitól védik a Földet. Épp ekkor Starscreamék megnyitják a földhidat, mivel Megatron visszatér. Az álcák vezetője, Megatron, visszatér és egy "sötét energon" ("Dark Energon") nevű anyagot hoz magával a Földre, ami képes feltámasztani a halott transformereket. Megatron feltámasztja Cliffjumpert. Az autobotok megpróbálják megmenteni társukat, de Cliffjumper már nem autobot volt, hanem egy zombi. Az autobotok "sötét energon" jelet mérnek be, ezért Optimus Prime és Ratchet elmennek a bázisról, hogy vizsgálják Megatron tevékenységét. Ezután Arcee és Bumblebee elindul járőrözni. Így Bulkhead, Jack, Miko és Rafael a bázison maradnak. Eközben William Fowler ügynököt (aki az autobotok kapcsolattartója a kormánnyal) Soundwave elfogja, Starscream parancsára, aki meg szeretné tudni, hogy hol van az autobot bázis. Bulkhead elindul kiszabadítani őt az álcák fogságából, de a gyerekek is követik. Bulkhead, Arcee és Bumblebee az álcák hadihajójáról megmentik Fowler ügynököt. Megatron a sötét energonnal feltámaszt egy horda zombit, akik ellen Optimus és Ratchet megküzdenek. Az álcák az űrhídjukkal akarnak még több zombit hozni a Kibetronról. Megatront Optimus megállítja azzal, hogy felrobbantják az álcák űrhídját. Megatron is ott volt a robbanásnál "az energon robbanást" ő sem élhette túl. A Darkness Rising Optimus beszédével zárul: *"A bolygó elhagyása lehetetlenné vált, ezért mi autobotok mától fogva három ifjú barátunk támogatásából merítünk erőt. Nagyszerű harcosok, ha testben nem is, de lélekben annál inkább. Az én nevem Optimus Prime és ezt üzenem nektek: noha nem mi választottuk a Földet, immár itt kell boldogulnunk. Bárkinek aki ártó szándékkal közeledik a bolygóhoz tudnia kell, hogy megvédjük magunkat, megvédjük az emberiséget, megvédjük az otthonunkat."*

## Magyar változat

A szinkront a Cartoon Network megbízásából az SDI Media Hungary készítette.

* **Magyar szöveg**: Borsiczky Péter
* **Főcímfelolvasó**: Bozai József
* **Hangmérnök**: Bederna László
* **Vágó**: Kránitz Bence
* **Gyártásvezető**: Németh Piroska
* **Szinkronrendező**: Orosz Ildikó, Faragó József
* **Produkciós vezető**: Németh Napsugár